b'\n_START_ARTICLE_\nHelsingin konservatorio\n_START_PARAGRAPH_\nHelsingin konservatorio on Helsingiss\xc3\xa4 sijaitseva yksityinen, s\xc3\xa4\xc3\xa4ti\xc3\xb6n yll\xc3\xa4pit\xc3\xa4m\xc3\xa4 musiikin alan oppilaitos._NEWLINE_Konservatoriossa annetaan varhaisi\xc3\xa4n musiikkikasvatusta musiikkileikkikoulussa, taiteen perusopetusta musiikkiopistossa ja aikuisopetusta. Konservatoriossa voi suorittaa my\xc3\xb6s musiikkialan toisen asteen ammatillisen perustutkinnon (muusikko tai pianonviritt\xc3\xa4j\xc3\xa4)._NEWLINE_Konservatorion juuret juontavat vuoteen 1922, jolloin Helsingin Suomenkielisen ty\xc3\xb6v\xc3\xa4enopiston johtaja Zachris Castr\xc3\xa9n ja Helsingin yliopiston musiikkitieteen dosentti ja Helsingin Suomalaisen lyseon laulunopettaja Armas Launis p\xc3\xa4\xc3\xa4ttiv\xc3\xa4t perustaa Helsingin kansankonservatorion. Nykyisen nimens\xc3\xa4 oppilaitos otti k\xc3\xa4ytt\xc3\xb6\xc3\xb6n vuonna 1971.'